Perdó per a un piròman - directa.cat\nPerdó per a un piròman\nEn el seu tercer llargmetratge, Oliver Laxe filma els animals, els elements i els paisatges de la Galícia rural amb la mateixa atenció amb què copsa els personatges humans\nDiana Mizrahi dianamizrahi_\nTremend i malferit, com el rostre d’Amador –el protagonista d’O que arde–, un castanyer enfronta la presència imponent de la natura a la màquina processadora, l’obra humana. “Si fan patir és perquè pateixen”, diu contemplant els eucaliptus Benedicta, la mare del piròman que ha tornat a casa després de complir condemna. La natura és el que es crema i les flames, encara que pesi, també en formen part. Potser el foc és la natura ferida passant per damunt dels somnis, els projectes i l’avarícia de qui especula a costa seva.\nEn el seu tercer llargmetratge, Oliver Laxe filma els animals, els elements i els paisatges de la Galícia rural amb la mateixa atenció amb què copsa els personatges humans. Els vincles que s’estableixen entre tots ells constitueixen el fil de la pel·lícula. Una mirada panteista que, portada al dispositiu cinematogràfic, redimeix els conflictes, de vegades terribles, que broten cíclicament en aquestes relacions. Hi ha circumstàncies en les quals per apagar un foc cal encendre’n un altre; però és possible que això només ho puguin entendre els drowning men (‘els homes que s’ofeguen’) de la cançó de Leonard Cohen que emparenta aquesta cinta amb Fata Morgana, de Herzog, en un tràveling bellíssim de Mauro Herce. Aquesta mateixa mirada restitueix la dignitat que correspon a cada un dels gestos quotidians d’Ancares.\nLa consciència de la importància del so també és una consciència dels silencis. Treballats amb cura i meticulositat, impliquen, de nou, personatges i espais. En aquest petit relat d’un exconvicte sense perdó, allò diví no té factura grandiloqüent i pren la forma de la llum del sol, que brota intermitent entre els arbres, el fum o les aspes d’un helicòpter.\nDesprés de Mimosas, l’anterior pel·lícula de Laxe, i de l’acollida que ha rebut als festivals de Canes i de Sant Sebastià, és difícil confrontar-se a O que arde sense expectatives. Però, encara que cap al final de la història central quedi una emoció per expressar, la bellesa del secret i les formes d’aquest film no deceben, més aviat fascinen.\nPiramide Distribution, 2019\ncinema O que arde Oliver Laxe\n« “La vida m’ha endurit però els somnis continuen intactes”\nSexe (i) animal »


ATENCIÓ - ACTE SUSPÈS El paper de les sèries i la seva influència en la societat\n» ATENCIÓ - ACTE SUSPÈS El paper de les sèries i la seva influència en la societat\nAtenció: per motius aliens a l'Ateneu. S'ha suspès l'acte. Disculpeu les molèsties!\nLaia Manzanares, actriu i protagonista de Merlí, Leïti Sène, actor, cantant i protagonista de Benvinguts a la Família.\nPresenta: Alexànder Golovín, ponent de la Secció.\nObservant la realitat social i audiovisual que ens envolta, veiem que els mitjans de comunicació i les noves tecnologies gaudeixen d’un lloc molt important en les nostres vides. En aquest context, el televisor és el mitjà hegemònic per excel·lència.\nSi s’observen les dades d’audiència, veiem com a pesar dels grans canvis tecnològics que s’han donat en les últimes dècades, el televisor continua sent el mitjà més sol·licitat per la població. Per tant, és obvi el seu poder socialitzador.\nDavant d’aquesta realitat, són molts els estudiosos que han dedicat el seu temps a l’investigació dels continguts i dels efectes que els productes audiovisuals produeixen sobre la societat, ja que juguen un paper molt important com a mediadors entre l’esfera pública i la privada.\nEls adolescents, envoltats de noves tecnologies (Internet), segueixen acudint al televisor en moments clau, com ara amb les sèries juvenils.\nPerò com influeixen aquestes sèries i quin paper tenen en la societat? Ho debatrem amb dos actors i protagonistes del panorama televisiu actual.


Hipertensió: Tractament | PortalCLÍNIC\nL'objectiu principal del tractament de la hipertensió és allargar la vida del pacient lliure de complicacions. Es pretén disminuir la probabilitat de patir un ictus, un infart de cor, o una fallada cardíaca o renal. Per a això, el tractament ha d'aconseguir i mantenir xifres inferiors a 140/90 mmHg ("menys de 14 de màxima i 9 de mínima").\nEl tractament de la hipertensió no consisteix únicament a prendre medicació, sinó que el canvi de l'estil de vida és tan important, o més, que el simple fet de prendre fàrmacs. En aquest sentit es recomana:\nAbandonar l'hàbit de fumar de manera taxativa.\nReduir l'excés d'ingesta de sal en la dieta a uns 5 g/dia.\nRestringir el consum d'alcohol a 20 g/dia (la meitat en la dona). Equival a una copa de vi o una cervesa en el menjar.\nReduir el sobrepès, si existeix.\nRealitzar exercici físic moderat de forma habitual.\nBaixa en greixos (limitar embotits, formatges, porc, vedella, llet sencera, pastisseria).\nModerada en hidrats de carboni (pasta, arròs, patata).\nRica en fibra (fruita, verdura, llegum, cereals integrals).\nDisminuir el consum d'aliments rics en sal (embotits, conserves, aliments precuinats). Una reducció moderada del consum de sal disminueix les xifres de pressió, ajuda a aprimar i es necessiten menys medicaments antihipertensius.\nAugmentar el consum d'àcids grassos poliinsaturats omega-3 i omega-6 (peix blau, blat de moro) i reduir el consum d'àcids grassos saturats d'origen animal.\nRica en calci (iogurt, llet, ou, mongetes, sèmola) magnesi (mongetes, nous, blat de moro, pa, llenties) i potassi (llenties, nous, plàtans, patates, pastanaga, tomàquet). Aquests són recomanables perquè podrien reduir la pressió.\nA més dels canvis de l'estil de vida, que sempre s'han de fer, la gran majoria dels pacients també han de prendre medicaments per baixar la pressió.\nEl benefici més gran dels medicaments és el fet mateix de baixar la pressió. No obstant això, segons el grau d'hipertensió, la presència o no d'afectació d'algun òrgan o, en definitiva, el risc de patir alguna complicació cardiovascular, determinarà quins medicaments són millors per baixar la pressió a cada pacient de manera individual.\nMoltes vegades, per aconseguir normalitzar la pressió són necessaris més de dos medicaments. Aquestes combinacions de dos medicaments és millor que es prenguin en una sola pastilla (combinació fixa) que en dues pastilles (una per a cada medicament individual).\nEl medicament s'ha de prendre cada dia i no únicament quan un mateix creu que està "alt de pressió".\nComplicacions del tractament farmacològic\nEn general, el tractament és senzill, còmode i gairebé no ocasiona problemes. L'adherència al tractament i els canvis en l'estil de vida ajuden a augmentar l'esperança i la qualitat de vida.\nL'aparició d'efectes adversos després de l'administració de medicaments per baixar la pressió no és freqüent. A determinades persones, algun dels medicaments que baixen la pressió, els poden ocasionar alguna molèstia, generalment, discreta. En aquests casos, cal comentar-ho amb el metge, que serà qui decidirà si els retira i els canvia per d'altres, o bé en baixa la dosi.\nEls efectes adversos més freqüents són: tos, diarrea o estrenyiment, erupció cutània, problemes de erecció en l'home, mal de cap, cansament, mareig, inflor de turmells i peus.\nEl metge ha de donar a conèixer els efectes adversos dels medicaments, ja que els pacients tendeixen a no prendre's allò que no se'ls posa bé. És important que, en iniciar qualsevol medicació, s'informi, tant al pacient com als seus familiars, de la possibilitat d'aparició d'algun efecte advers.\nPer a aquells pacients els quals no se'ls pot normalitzar la pressió, malgrat haver realitzat els canvis adequats en l'estil de vida i de prendre un mínim de 3 medicaments ben combinats i a dosis plenes -el que es coneix com a hipertensió resistent- existeixen algunes alternatives terapèutiques.\nS'ha de comprovar sempre, que el canvi en l'estil de vida s'ha fet correctament, que el compliment del tractament és bo i que no hi hagi altres factors que ajudin al no control de la pressió, com pot ser la interacció amb altres medicaments (com els antiinflamatoris) o la presència d'apnea del son.\nTambé s'ha de tenir en compte la possibilitat que el tractament no funcioni pel fet que existeixi una malaltia concreta que provoqui l'augment de la pressió. Aquesta circumstància la coneixem com a hipertensió secundària, que pot ser produïda per la ingesta de drogues com la cocaïna, com a conseqüència de tumors productors de substàncies que pugen la pressió, etc.\nPer als hipertensos resistents, tot i que de moment no es té molta experiència en aquests tipus de casos, existeixen dos nous tipus de tractament intervencionista:\nEstimulació de baroreceptors carotidis. Consisteix en l'estimulació elèctrica permanent d'uns nervis del si carotidi (situats al coll) mitjançant un dispositiu implantat sota la pell (similar a un marcapassos). A més d'un discret risc associat a la cirurgia, el sistema és molt car i no funciona en tots els pacients.\nDenervació renal. Destrucció bilateral de nervis renals que es troben al llarg de l'artèria renal mitjançant un catèter d'ablació per radiofreqüència i que s'insereix a l'artèria renal per via percutània (a través d'un pegat que s'adhereix a la pell i que permet el pas d'algunes substàncies fins a arribar als capil·lars dèrmics). Aparentment, funciona en alguns pacients. És un sistema car i la seva eficàcia no ha estat suficientment provada.


El PDeCAT denuncia que Àngel Ros li impedeix fer campanya pel Sí denegant-li l’ocupació de via pública\nsetembre 16, 2017 1 comentariMarta Puigarnau\nEl grup municipal del PDeCAT denuncia que la Paeria no li ha concedit permís d’ocupació temporal de via pública tal i com havia sol·licitat pel conducte administrativament pertinent. El PDeCAT havia demanat poder ocupar aquest matí una zona de vianants al carrer Baró de Maials, cantonada amb Comtes d’Urgell, al mercat setmanal de Pardinyes per fer un acte de difussió. En la resposta per escrit de la regidoria de Promoció de la Ciutat s’indica que “seguint les indicacions del regidor de l’àmbit, Rafael Peris, totes les sol·licituds d’ocupació de via pública durant el període de la campanya electoral s’han de trametre a la Junta Electoral”.\nEl president del grup municipal, Toni Postius, lamenta “profundament” l’actitud de l’equip de govern d’Àngel Ros perquè “se’ns ha impedit poder fer campanya i defensar lliurement els nostres posicionaments”. Postius també assenyala que “qui és competent per concedir permisos d’ocupació de via pública és sempre l’Ajuntament, sigui o no sigui període electoral, i així ha estat en anteriors cites electorals”. “La intenció d’aquesta resposta era evitar que puguéssim desenvolupar l’acció que teníem prevista”, es lamenta Postius, que fa notar el que considera una contradicció de la Paeria: “mentre que per una banda diuen que el referèndum del 1 d’octubre és il·legal i que, per tant, no estem en campanya electoral, per una altra ens adrecen a la Sindicatura Electoral, cosa que, de fet, implicaria que la Paeria estaria acceptant la validesa del referèndum”.\nEn un intercanvi de correus electrònics amb Mercats i Via Pública, els tècnics insisteixen que “quan hi ha períodes de campanya electoral no podem autoritzar des del nostre departament les ocupacions temporals a la via pública”, extrem que no concorda amb experiències anteriors en períodes electorals quan sol·licituds similars sempre s’havien tramitat a través de la regidoria. El PDeCAT s’ha passejat igualment pel mercat de Pardinyes repartint propaganda, però sense instal·lar cap parada. Postius diu a Àngel Ros que “malgrat la seva actitud, més pròpia d’algú que aspira a voler ser membre del Tribunal Constitucional, nosaltres sortirem igualment cada dia a fer campanya i a demanar a la gent que es mobilitzi per la democràcia”.\nsetembre 18, 2017 12:24 pm\nQuina pena. Els Partit Socialista amb la bandera del progresisme fer el seguidisme al PP i C’s. Per la cadira Angel Ros s’ha venut la dignitat i les reivindicacions dels lleidatans. Prenem nota per les properes eleccions municipals.Xavier Teixidó\nL'empresari i president de l'AEM, Sergio González, s'incorpora a la llista de Junts per Catalunya Lleida\n21, març 2019\nAnna Campos serà la número dos de Junts per Catalunya Lleida a les eleccions municipals\n18, març 2019\nEls Camps Elisis del nostre segle\n16, març 2019\nPostius es compromet a renovar el conveni perquè els veïns de Raimat i Sucs decideixin el seu grau d'autonomia\n14, març 2019\nJunts per Lleida dona el tret de sortida de la campanya amb associats i simpatitzants que volen el canvi\n2, març 2019


La Lleganya: Sudàfrica venç a Twickenham\nSudàfrica venç a Twickenham\nAl final dels primers quaranta minuts, el marcador reflectia un escàs empat a 6. Toby Flood i Morné Steyn havien intercanviat dues puntades encertades. Era l'únic motiu pel qual s'havia pogut moure el marcador. A la represa, però, els sudafricans van treure's la son de les orelles, es van posar per davant en el marcador gràcies a una penalitat (endevineu de qui?) i, sobretot, van començar a fer forat gràcies a l'assaig del flanker Willem Alberts (6-14, 58'). El XV de la Rosa va procedir a moure la seva banqueta, però tornarien a ser els de la nació de l'Arc Iris els qui aconseguirien un assaig, aquest cop de la mà de l'ala Mvovo, deixant el partit vist per sentència (6-21, 69'). Quedava temps, només, per l'assaig de l'honor dels anglesos, aconseguit per Benjamin Foden a falta de dos minuts per al final de l'encontre.\nEls Pacífics s'enfonsen\nDe les gires de tardor, són generalment els tres equips denominats genèricament com del Pacífic (és a dir, Samoa, Tonga i Fidji) els que acaben tornant a casa amb més derrotes al sac. En aquesta darrera jornada dels tests de tardor, Escòcia i Itàlia van ser les seleccions encarregades de disputar els partits amb Samoa i Fidji respectivament. I les dues selecciones europees es van endur la victòria. Paradoxalment, va ser Escòcia (que venia de vèncer els springboks) la que va disposar d'un marcador més ajustat, i gràcies a una penalitat en el darrer sospir (19-16). Els italians, per la seva banda, es van imposar al flying fidjians per 24 a 16, tot i haver anat per darrere en el marcador durant prop d'una hora. Dos partits disputats, doncs, que potser fan que els Pacífics facin el camí de tornada amb un regust agradable a la boca.


IB3 | PASSEJADES: De Costitx a Cascanar\nDiumenge 14 a les 15.00\nDe Costitx a Cascanar\nLa passejada d’avui discorr per Costitx i Sencelles, una de les zones més riques en jaciments de Mallorca. Na Maria i en Vicenç partiran de la plaça de Costitx per seguir un tram de la Ruta Arqueològica que transcorre per aquests municipis.\nArribaran al jaciment des Turassot, on veuran l’equip d’arqueòlegs fent la seva i feina. El director de l’excavació, Sebastià Munar, els explicarà les troballes més interessants d’aquest poblat de navetiformes.\nSeguiran el camí que passa per les cases de Son Vispó, una de les possessions més grans d’una fèrtil zona agrícola on un temps es conreaven cereals i vi. Des d’aquí arribaran a Binifat, al municipi de Sencelles, on visitaran l’impressionant talaiot del mateix nom i parlaran amb Marc Ferré, responsable de la Ruta Arqueològica.\nEnfilaran el final de ruta caminant cap al llogaret de Cascanar, un tresor de l’arquitectura tradicional mallorquina. Allà entraran a la cerveseria artesana de Michel Campioni, que els revelarà els secrets de l’única cervesa belga feta a Mallorca.\nPassejades s’emet cada diumenge a les 15 h. Segueix l’etiqueta #PassejadesIB3 i envia’ns els teus comentaris.


La moció, elaborada per l’AMI i l’ACM, ha estat aprovada per ajuntaments i consells comarcals d’arreu de Catalunya\nEl ple del Consell Comarcal de la Noguera ha aprovat aquest dimecres al vespre una moció en rebuig a la sentència del procés durant una sessió extraordinària. La moció, elaborada per l’AMI i l’ACM, ha estat aprovada per ajuntaments i consells comarcals d’arreu de Catalunya des de que la sentència es fes pública aquest dilluns.\nLa moció a més de rebutjar la sentència, demana la llibertat immediata dels líders independentistes empresonats i reafirma el caràcter pacífic del moviment independentista català.\nEl Consell Comarcal de la Noguera ha aprovat aquesta moció per unanimitat amb els vots dels consellers de d’ERC i Junts x Cat. El conseller socialista no va assistir a la sessió plenària d’aquest dimecres.\nEl ple extraordinari del consell comarcal de la Noguera amb l’objectiu de rebutjar la sentència del procés va finalitzar amb l’aplaudiment dels consellers.


La UEA inquieta tanca el 2018 posant en valor el lideratge femení de l’Anoia - UEA\nUna seixantena de professionals, treballadors/es i directius/ves de diversos sectors empresarials de l’Anoia han assistit a l’acte de cloenda d’aquest dimecres que ha servit per tancar l’any 2018 d’una de les comissions de la Unió Empresarial de l’Anoia: la UEA Inquieta. L’objectiu d’aquesta comissió és el d’acompanyar i donar visibilitat a les dones directives, empresàries i professionals de la comarca.\nL’eix vertebrador d’aquesta jornada ha estat el lideratge femení en clau anoienca. A través d’una taula rodona, s’han exposat i debatut opinions i reflexions sobre el lideratge femení. Les ponents han estat dones amb reconegut prestigi professional, amb el denominador comú que són totes de l’Anoia: algunes han desenvolupat la seva professió a la comarca i d’altres, fora d’aquesta.\nStephanie Marko, responsable de la comissió de la UEA Inquieta, ha estat l’encarregada d’obrir l’acte. Marko ha destacat que “a Estats Units és l’any de la dona, però ha de ser l’any de la dona a tot el món”. Marko ha explicat que la comissió neix quan es veu que la representativitat de la dona a les empreses, organitzacions i institucions, és molt minoritari en les cúpules directives o en qüestions de lideratge. Marko ha volgut destacar que ““Avui parlarem de lideratge, de lideratge femení i de KM0. Teníem molt clar que volíem parlar del lideratge de casa nostra i perquè tothom pot fer-ho. Volem convertir a les dones de la comarca en més fortes i líders, empoderar-les”.\nSeguidament, s’ha donat pas a la taula rodona que ha estat moderada pel periodista Víctor Costa de Via Empresa, del diari empresarial de Catalunya. La taula, ha estat representada per l’exposició d’experiències de dones anoienques.\nLes ponents, de perfils professionals molt diferenciats, han estat: Lídia Monteagudo -directora corporativa de RRHH a CL Grupo Industrial-, Sira Abenoza -professora del Departament de Ciències Socials d’ESADE Business & Law- i Montse Duch, gerent de Nova Mevir, S.L. Totes tres han destacat i explicat al públic com ha estat la seva trajectòria professional i com s’ha vist influenciada pel fet de ser dona.\nMontse Duch és empresària dins d’un sector tant masculí com el metall. La seva carrera s’ha desenvolupat sempre dins l’àmbit financer fins que al 2012 es va fer càrrec de l’empresa familiar, Nova Mevir SL, com a gerent, per tant, al capdavant de l’empresa “A Nova Mevir són tot homes i la direcció la porto jo, que sóc una dona. Ho compagino amb la regidoria d’Hisenda de l’Ajuntament d’Igualada. Al consistori sí hi ha paritat entre homes i dones”, ha reblat.\nLídia Monteagudo és llicenciada en Relacions Laborals, Màster en gestió de Recursos Humans i ha realitzat estudis posteriors relacionats amb les relacions laborals. Ha explicat que s’ha trobat els reptes en què els equips directius són gairebé i normalment format per homes; i que la maternitat, li ha significat un punt d’inflexió, sobretot després de tenir el primer fill “en aquell moment, em va fer plantejar el meu futur professional. L’entorn tampoc t’ajuda, i les mateixes dones, tampoc”.\nPer la seva part, Sira Abenoza és Llicenciada en Filosofia i Negocis Internacional, Màster en Investigació en Ciutadania i Drets Humans i Doctora en Filosofia. Abenoza ha reflexionat sobre què implica i què significa el concepte de lideratge femení “Com estem, avui? Hi ha molt canvi, però si el mirem a nivell global és desigual. Necessitem líders? Jo crec que necessitem referents. Hem de pensar en referents autèntics, ajudar-nos entre homes i dones a descobrir qui som, i això té atributs masculins i femenins. Si ho descobrim serem referents i ajudarem als altres que ho siguin”. Abenoza també ha destacat que pel fet de ser dona, quan començava com a professora a la universitat tenia la fixació de vestir-se “per aparentar més anys perquè se’m respectés. Però si hagués estat un home, potser no ho hagués necessitat”, ha recalcat.\nUn dels conceptes compartits ha estat el sentiment de culpabilitat a l’hora de prioritzar i o afrontar alguns moments la carrera professional davant el concepte tradicional de maternitat. Per la seva part, Lídia Monteagudo ha confessat que “jo ara no em sento culpable per no estar amb els nens perquè he de marxar de viatge per feina. Però encara ens queda camí per recórrer. Hi ha d’haver col·laboració total a totes les famílies i també a l’entorn. A vegades ens posem les barreres nosaltres mateixes”. Tant Sira Abenoza com Montse Duch compartien la mateixa opinió i explicaven al públic que “a vegades, diem que ens ajuden a casa, però les coses de casa són cosa de tots”.\nL’acte central de la UEA Inquieta ha comptat amb la presència de la Diputada al Congrés dels Diputats, Carolina Telechea i la regidora de Dinamització Econòmica de l’Ajuntament d’Igualada, Patricia Illa. L’acte ha tingut el suport de l’Ajuntament d’Igualada, la Mancomunitat Intermunicipal de la Conca d’Òdena, VIA Empresa; i amb el patrocini de la Mútua General de Catalunya, Servisimó i la joieria Rosich.


L’Ajuntament tracta les palmeres municipals contra el Punxegut Roig – Ajuntament de Burjassot\nL’Ajuntament tracta les palmeres municipals contra el Punxegut Roig\nL’Ajuntament de Burjassot, des de la Regidoria de Serveis Municipals, dirigida per Manuel Lozano, i a través de la Brigada Municipal d’Obres, ha aplicat, com tots els estius, un tractament especial en les palmeres del municipi per a evitar els temuts efectes del Rhynchophorus ferrugineus, més conegut com Punxegut Roig. Encara que a Burjassot les palmeres de titularitat municipal es tracten mensualment, durant els quatre mesos més calorosos de l’any, es realitza un tractament especial i més agressiu.\nEs tracta d’un tractament químic, aplicat a les nits, mitjançant el qual s’alternen les dues substàncies que s’han mostrat més efectives contra aquest insecte, Imidacloprid i Clorpirifos. Cal dir que, quan es realitza aquest tipus de tractaments sobre les palmeres, la Brigada Municipal d’Obres s’encarrega de senyalitzar-les prèviament, indicant la toxicitat del producte utilitzat, així com la seua composició i el termini de seguretat.\nDurant els huit mesos restants de l’any, s’aplica un tractament biològic amb nematodes (Steinernema carpocapsae). Un tractament que, segons ha observat la Brigada, és el que millor resultat ofereix, tenint l’avantatge de no ser tòxic. En palmeres d’especial valor o difícil accés també s’aplica un altre tipus de tractament anomenat endoteràpia, que consisteix a trepar i inserir una cànula en el tronc de la palmera, a través de la qual s’aplica el producte químic.\nBurjassot compta amb un equip de professionals amb àmplia experiència en el tractament d’aquesta plaga. Una experiència i coneixement obtinguts a través de nombrosos cursos de manipulació de productes fitosanitaris i cursos específics sobre el control del punxegut roig. Va ser a l’octubre de 2009, quan es va detectar el primer exemplar de palmera afectat pel Punxegut Roig, en el Parc Vicente Ferrer. Des de llavors, s’han anat realitzant, periòdicament, els tractaments oportuns per a mantenir fora de perill les palmeres de Burjassot.\nserveis municipals, tractament, punxegut roig, palmeres


Els dijous recomanem – Pàgina 3 – Innogent\n14 Juliol 2016 innogentblogDeixa un comentari\nDes del dijous 14 de juliol fins al diumenge 31 del mateix mes, tindrem ocasió de visionar la representació de Les alegres casades de Windsor, de William Shakespeare, a càrrec de la companyia Parking Shakespeare, sota la direcció de Marc Rosich.\nLes representacions es fan a diari, llevat dels dimecres, a les 19:00h al Parc de l’Estació del Nord de Barcelona, i són de caràcter gratuït.\nParking Shakespeare és una companyia que cada estiu ofereix la representació d’una obra de Shakespeare a l’aire lliure i gratuït. Creada el 2009 amb la idea anglosaxona de representar les obres de William Shakespeare en parcs públics, es tracta d’una proposta que no requereix d’escenografia, ni d’equipaments de so i llums i que tot el protagonisme recau en el text i en els actors.\nEl dijous recomanem: setè art a la fresca a Terrassa per reflexionar sobre la revolució social, vides de ciència i altres mons\n07 Juliol 2016 innogentblogDeixa un comentari\nEl Museu de la Ciència i de la Tècnica de Catalunya (mNACTEC) organitza aquest mes de juliol un cicle de cinema a la fresca, que proposa tres sessions al pati històric del Museu el primer, segon i tercer dijous del mes. Cada sessió s’emmarcarà en una temàtica diferent, relacionada amb el mNACTEC: La revolució social, Vides de ciència i Altres mons.\nSota el lema La revolució social, el dijous 7 de juliol es projectarà la pel·lícula “Sufragistes”. La pel·lícula de Sarah Gavron, ofereix un testimoni de la lluita pels drets de les dones a l’Anglaterra de principis del segle XX.Read More »\nEl dijous recomanem: música i estrelles\n30 Juny 2016 innogentblogDeixa un comentari\nAquest cap de setmana arriba amb l’inici del mes de juliol. Entrem de ple a la temporada d’altes temperatures i nits curtes, a l’hora que s’estenen per tot Catalunya innombrables festivals de música i d’arts escèniques en general. I què millor que sortir a respirar una mica d’aire fresc de les nits d’estiu en algun d’aquests encontres. En el cas de Barcelona, podem gaudir un any més dels magnífics concerts del cicle Música als Parcs, o del clàssic d’estiu que ens apropa l’òpera a la platja, el proper 8 de juliol. En aquest darrer cas, el Gran Teatre del Liceu apropa l’òpera no només a la platja de Barcelona, sinó que amplia el repertori de punts del territori des dels que es podrà seguir la retransmissió de manera col·lectiva i a la fresca de La Bohème.\nI un cop al carrer, en una d’aquestes magnífiques nits estrellades, amb l’SkyMap en mà fent-nos de guia, podem aixecar la vista per a gaudir d’aquest espectacle que massa sovint ens passa desapercebut, a l’hora que reflexionem en les implicacions d’aquest pensament del gran Stephen Hawking:\n“Així que recordin sempre de mirar cap a les estrelles i no cap als seus peus. Tractin de trobar el sentit d’allò que veuen i allò que s’imaginen sobre l’existència de l’univers. Siguin curiosos. I per molt difícil que sembli la vida, sempre hi ha alguna cosa en la que poden tenir èxit. La veritat és que allò més important és no rendir-se”.\nEl dijous recomanem: un diàleg i reflexió entorn a la flexibilitat i la polivalència en l’entorn laboral\n16 Juny 2016 innogentblogDeixa un comentari\nEl proper divendres 1 de juliol, de 12:00 a 14:30, tindrà lloc a la sala d’actes de l’Escola d’Administració Pública de Catalunya la quarta i darrera de les sessions organitzades en torn als reptes d’innovació treballats en el Canal Innovació, en el marc del projecte GIR Innova: com fomentar la transversalitat i la polivalència del personal al servei de l’administració de la Generalitat.\nPer a reflexionar sobre aquesta qüestió, comptarem amb dues experiències significatives d’organitzacions que han arbitrat o parteixen de mecanismes organitzatius i culturals que propicien el treball col·laboratiu, l’abordatge interdisciplinari dels projectes i la construcció crítica de solucions via assaig-error. Per una banda, coneixerem l’experiència de l’hospital infantil Sant Joan de Déu, de la mà del seu director d’innovació, Jaume Pérez Payarols. Per l’altra, Cecilia Tham ens parlarà d’una autèntica experiència d’ecosistema organitzatiu i d’entorn laboral que permet l’ampliació de marcs referencials dels projectes que s’hi gesten: els Makers of Barcelona.\nModerarà la jornada l’innossiasta Ricard Faura, cap del Servei de Societat del Coneixement a la Direcció General de Telecomunicacions i Societat de la Informació.\nEl dijous recomanem: el disseny per a la sostenibilitat alimentària al FADfest\n09 Juny 2016 innogentblog1 comentari\nEl divendres 10 de juny acaba el termini per a inscriure’s com a comensal al banquet sostenible organitzat sota l’activitat Assaig General. Menjar, emergència sostenible i disseny, en el marc de la FADfest d’enguany. L’àpat popular, que tindrà lloc l’11 de juny, als Jardins d’Elisava, respon a la voluntat de reflexionar sobre la sostenibilitat alimentària i el disseny.\nL’esdeveniment gastronòmic s’ha pensat per a demostrar que podem ser més sostenibles, tant des d’un punt de vista ambiental com social. Tal i com es recull en el vídeo promocional, l’esdeveniment es farà de la mà d’aquells que porten molts anys treballant en altres maneres de produir i consumir, amb la implicació dels barris de l’entorn de la Plaça de les Glòries i servint-nos de les capacitats del disseny de generar processos, espais, missatges i objectes que modifiquin els nostres hàbits de consum.\nUs proposem aprofitar la ocasió per a visitar l’exposició El millor disseny de l’any, a la sala A del Disseny Hub de Barcelona, que conté prop de 300 peces del millor disseny del darrer any; obres finalistes i guanyadores dels principals premis organitzats pel FAD.\nEl dijous recomanem: una visita al Pavelló Mies van der Rohe\n02 Juny 2016 innogentblogDeixa un comentari\nDes d’avui i fins el diumenge 5 de juny seran jornades de portes obertes amb visites comentades gratuïtes al Pavelló Mies van der Rohe, a Barcelona. Tal i com es comenta a la web de l’entitat, la voluntat és obrir les portes a tothom, que qualsevol ciutadà i especialment els veïns del barri tinguin l’oportunitat de gaudir i reconèixer amb la seva experiència el valor de l’arquitectura com a lloc de producció artística i cultural, la vivència d’un espai tan singular, que potser han vist o sentit anomenar tantes vegades i no han trobat el moment de visitar.\nPer posar aquest espai de relleu es farà també durant els actes de celebració una intervenció de dansa, llums i so. A través de les xarxes socials també convidem a què s’obrin i comparteixin les mirades. Per aquest motiu proposem el hashtags de #30MiesPavilion perquè compartiu les vostres fotos del Pavelló actual o del Pavelló original.\nEl dijous recomanem: noves mirades del documental i del videoart a Barcelona\n26 Mai 2016 innogentblogDeixa un comentari\nFins a aquest diumenge 29 de maig el Centre de Cultura Contemporània de Barcelona acollirà les activitats del Festival Internacional de Cinema Documental de Barcelona, en el que es podrem gaudir dels millors documentals i donar altaveu a noves mirades en el gènere.\nEn el marc d’aquest esdeveniment, Metges sense Fronteres presenta l’exposició itinerant #Seguirconvida amb l’objectiu d’apropar les vides dels refugiats a través d’una experiència única d’immersió amb realitat virtual. Així el públic i els professionals assistents al Festival, poden conèixer el conflicte dels refugiats gràcies als vídeos en 360º, que els permeten presenciar l’arribada d’una llanxa amb refugiats a la costa grega o barrejar-se entre els desplaçats sud-sudanesos del camp de Malakal.Read More »\n19 Mai 2016 innogentblogDeixa un comentari\nEl 18 de maig ha estat el Dia Internacional dels Museus. L’edició d’enguany està dedicada al tema Museus i Paisatges Culturals, tot reconeixent el paper que juguen els museus en l’educació i l’enriquiment de les cultures, els intercanvis culturals, i en la interrelació i la cooperació dels diferents pobles del món.\nPer a commemorar l’efemèride, us proposem per a aquest dissabte 21 de maig una visita diferent, nocturna i gratuïta a qualsevol dels 114 museus amb què comptem a Catalunya, en el marc de la Nit dels Museus. Com a novetat, aquest any les Fàbriques de creació de Barcelona col·laboren amb la Nit dels Museus. Creació & Museus és el nom d’una iniciativa que vincula un espai de creació amb un museu de la ciutat per tal de crear, des de les diferents disciplines, una producció artística relacionada amb la temàtica del museu o amb l’espai patrimonial concret.\nI si qualsevol eventualitat no us permet la visita física al Museu o col·lecció elegida, sempre podeu optar per una visita virtual a algun dels 15 museus i col·leccions catalanes que consten al Google Art Project, o, anant més lluny, a qualsevol de les exposicions, de gran interès artístic, que integren el projecte a escala global.\n12 Mai 2016 innogentblogDeixa un comentari\nDel dimarts 31 de maig al dijous 2 de juny d’enguany tindrà lloc a l’Escola d’Administració Pública de Catalunya la Barcelona GovJam.\nWe Question Our Project i l’Escola d’Administració Pública de Catalunya posen en marxa la quarta edició de la Barcelona GovJam, esdeveniment sobre la innovació als serveis públics que se celebra simultàniament a diverses ciutats d’arreu del món, en el marc de la Global GovJam.\nDurant els tres dies de la GovJam, es treballarà en grups sobre un tema comú construint solucions i enfocaments innovadors pels reptes als quals s’ha d’enfrontar el sector públic. El darrer dia es presentaran les propostes i es compartiran els resultats amb la resta de ciutats que també organitzen la GovJam.\nDes d’InnoGent i des l’Escola d’Administració Pública de Catalunya us animem a conèixer l’experiència, si no la coneixeu ja, i a participar a l’esdeveniment com a alumnes a la GovJam així com a la sessió inspiracional prèvia.\n05 Mai 2016 innogentblogDeixa un comentari\nFins al 29 de maig tindrem la ocasió de veure l’exposició itinerant Invents. Idees que canvien vides al CaixaForum de Girona.\nPersones d’arreu del món estan ideant dissenys innovadors per millorar les condicions de vida de les poblacions més vulnerables del nostre planeta. En aquesta exposició ens presenten alguns dels invents més revolucionaris aplicats a països de l’Àfrica, Àsia i Amèrica Llatina. Invents que neixen de l’enginy i de la perseverança de persones que no es van rendir i que van enfocar els seus esforços als problemes reals de la gent: accés a l’aigua potable, a l’energia, a l’alimentació, a la salut, a l’ocupació o a un medi ambient saludable.Read More »


EIX RESTAURA - conservació del patrimoni: La missió científica de 1907\nLa missió científica de l'Institut d'Estudis Catalans sortia de Barcelona el 30 d'agost de 1907 constituïda pels arquitectes Josep Puig i Cadafalch i Josep Goday, l'historiador del dret Guillem Maria de Brocà, el conservador del Museu de Vic mossèn Josep Gudiol i el fotògraf Adolf Mas. La seva missió era visitar edificis religiosos i civils de la capçalera i afluents de la Noguera Ribagorçana, per les valls de Luishon, Aran, Boí i Isàvena. D'aquesta manera, pretenien aixecar-ne els plànols, documentar els elements arquitectònics i les obres d'art, així com fer-ne fotografies.\nSoperia. Pont Alt. Adolf Mas© Fundació Institut Amatller d'Art Hispànic. E1-65.\nExposició La missió arqueològica del 1907 als Pirineus. Obra Social "La Caixa"\nAmb un equipatge que incloïa les esmentades cartes introductòries, quaderns de notes per estrenar, llapis, cinta mètrica i més de 90 kilos de material fotogràfic els expedicionaris sortien en tren de Barcelona un dissabte direcció Banyeres de Luison. Els clixés obtinguts es conserven a la Fundació Institut Amatller d'Art Hispànic. El passat 2008 l'Obra Social de la Fundació "La Caixa" els agrupà per realitzar una exposició itinerant sota el títol La missió arqueològica del 1907 als Pirineus.\nCal entendre aquesta expedició en el marc de la Renaixença, de construcció d'uns valors nacionals cultes i científics, on el romànic despuntava com un estil genuïnament català que calia descobrir, conèixer, catalogar i restaurar.\nTot i això, la realitat de les parròquies de muntanya era que els faltaven diners a les seves arques, i així doncs es va constatar una pràctica habitual de venta de les obres d'art considerades velles davant les ofertes d'antiquaris estadounidencs.\nEl 1918 es van vendre unes pintures de l'església de Santa Maria de Mur a uns col·leccionistes estatunidencs. Per arrencar les pintures murals van contractar a una saga de restauradors italians, dirigits per Franco Steffanoni, de Bèrgam, que feien servir una tècnica especial, l'strappo.\nFotografia on es mostra l'arrencament de les pintures romàniques, enrotllades sobre si mateixes\namb un nou suport de gases de cotó i executat dalt de precàries bastides de fusta.\nDavant l'alt risc d'espoli, els responsables de l'Institut d'Estudis Catalans (IEC) i la Junta de Museus de Catalunya van contractar els mateixos tècnics italians per tal de traslladar les pintures romàniques que ara es conserven al MNAC a Barcelona; procurant aconseguir que així no viatgessin també a altres països. Les tasques d'arrencament s'iniciaren el 1919 i es perllongaren durant uns 3 anys.\nAl següent enllaç podreu gaudir d'una mitja hora on s'aborden diferents aspectes del conegut Pantocràtor de Sant Climent de Taüll, icona de la pintura mural del romànic de la Vall de Boí, que aquest any celebra ja una dècada com a patrimoni de la humanitat.\nLa mitad invisible (19/06/2010): El Pantocrátor de Sant Climent de Taüll\n1 de juny de 2020, a les 14:10:00 CEST


Torredembarra començarà a multar enguany els grans propietaris que no vulguin cedir pisos per a lloguer social\nEl tinent d'alcalde d'Acció Social se sent frustrat pel fracàs de negociacions amb grans acumuladors de patrimoni com la Sareb\nEl tinent d'alcalde d'Acció Social, Lluís Suñé, afirma que aquest 2017 ja es començarà a multar els grans propietaris que no vulguin cedir pisos per a lloguer social. En les ordenances fiscals aprovades la tardor de 2015 ja es contemplaven taxes de fins a 800 euros pels pisos que portessin més de 2 anys buits i sancions en els casos que els propietaris no responguessin els requeriments de l'Ajuntament.\nTot i portar més d'un any aprovada, aquesta ordenança encara no s'ha començat a aplicar, perquè primer calia redactar un reglament per determinar els criteris tècnics que marquen que un pis porta buit més de dos anys. El reglament ja està enllestit i es podria portar a aprovació en el ple de gener o al de febrer. El tinent d'alcalde d'Acció Social, Lluís Suñé, certifica que enguany ja es començaran a aplicar sancions.\nSuñé afirma que els problemes d'habitatge és una qüestió encara pendent de resoldre al municipi. Explica que als Serveis Socials van atenent un degoteig de casos de persones amb risc de perdre la casa. El tinent d'alcalde d'Acció Social se sent frustrat pel fracàs de negociacions amb grans acumuladors de patrimoni com la Sareb. Aquesta societat, coneguda com a banc dolent, és la propietària d'un edifici ocupat a Clarà. Suñé ha explicat que li han anulat una reunió fins a quatre vegades i que ara ja ni tan sols li agafen el telèfon.\nPer compensar la manca d'habitatge social, l'Ajuntament també vol impulsar una borsa d'habitacions de lloguer, per garantir allotjament a persones soles que no tenen prou recursos per tenir casa pròpia.


cpvr – Pàgina 3 – Casal Popular de Vila-real\nEspai Autogestionat Assembleari\nGala III concurs de microrelats i poesia\nPublicada el abril 1, 2019 abril 1, 2019 per cpvr\nEl dissabte a partir de les 19h es celebrarà la gala d’entrega de premis del III concurs de microrelats i\nEl divendres 5 a les 19h hi haurà una xerrada a càrrec de Toni Valls, membre de la PAH Castelló,\nPublicada el març 12, 2019 març 12, 2019 per cpvr\nArriba el III concurs de microrelats i poesia! Consulta les bases i participa.\nPublicada el febrer 26, 2019 febrer 26, 2019 per cpvr\nEl 1r de març hi ha organitzada una xerrada al Casal Popular de Vila-real per Endavant La Plana Baixa, que porta per títol ‘Feminisme i lluita de classes’.\nPublicada el febrer 18, 2019 febrer 18, 2019 per cpvr\nTel·lúric és un projecte de música acústica compost per Ivan Espada, format en 2018. En aquest projecte s’utilitza la música com un mitjà d’expressió pròpia i aliena.\nPublicada el febrer 11, 2019 febrer 11, 2019 per cpvr\nEl dissabte 16 Óscar Humerto Melo visitarà el Casal per informar sobre la situació que viuen a Colòmbia els líders socials i camperols que defensen el compliment dels Acords de Pau i del dret internacional vigent.\nEl divendres 15 presentarem el darrer llibre de Caliu Espai Editorial, ‘100 revolucions, Textos de Rosa Luxemburg’,


“Hereus d’Ernest Lluch” per Víctor Martínez Miguélez – Joventuts Socialistes de les Illes Balears\nnoviembre 04, 2019 0 Replies Sin categoría\nLa salut és un dels pilars clau de l’Estat del Benestar. La seva base es troba en la Llei General de Sanitat, impulsada pel company Ernest Lluch. Com a hereus d’aquesta política, és la nostra feina eixamplar i enfortir aquest pilar, per a garantir a tothom el dret a la salut i per a protegir-lo de les forces polítiques que l’ataquen. El sistema sanitari ha d’actuar com a element cohesiu de la societat, sense deixar de banda a ningú pel seu nivell d’ingressos o la seva procedència. L’enfortiment del sistema passa per un finançament adequat i pel foment de la recerca, el desenvolupament i la innovació (R+D+i). Així mateix, s’han d’abordar els canvis necessaris per a posar al pacient en el centre de l’atenció sanitària i per a adaptar el model als canvis poblacionals dels anys vinents, assolint així un sistema humà i eficient.\nTot i així, cal tenir en compte que el dret a la salut va més enllà del sistema sanitari, i per això cal incloure dins les polítiques de salut aspectes com la inclusió social, l’envelliment, la qualitat i seguretat dels llocs de treball, l’activitat física, les addiccions i l’oci i el temps lliure.\nLes polítiques d’inclusió social per a col·lectius desfavorits són fonamentals per a garantir el dret a la salut, ja que permeten una vertadera equitat en l’accés al sistema sanitari i en la salut de les persones.\nEn qüestions de salut laboral, és important assegurar les condicions laborals dels treballadors i treballadores, posant èmfasi en la prevenció i el tractament adequat de les malalties laborals.\nLa lluita contra les addiccions i el foment d’un oci alternatiu per a la joventut són qüestions vitals per a garantir el benestar de la joventut. Davant l’aparició de noves addiccions, cal abordar-les des de la perspectiva de la prevenció, el tractament i la reinserció. És necessari lluitar contra les cases d’aposta i els jocs online, però també cal oferir alternatives saludables d’oci i temps lliure.\nUna de les fites més importants de futur per a la joventut, és assolir una coordinació entre les polítiques d’educació i les polítiques de salut. Aquesta coordinació ha de permetre tractar temes clau per als joves, com la desestigmatització de la salut mental i la prevenció de malalties, el foment de l’esport com a eina per al bon funcionament físic i mental, i la lluita contra malalties de transmissió sexual.\nÉs la nostra voluntat crear i aplicar aquestes polítiques per a garantir el dret a la salut de tota la població. Com a organització política, creiem que la inversió en la salut de les persones és una inversió de futur i de progrés.\nVíctor Martínez Miguélez\nMilitant de Joventuts Socialistes de Palma


Festa campera de la UTYAC per a tots els aficionats - VaDeBraus\nFesta campera de la UTYAC per a tots els aficionats\n20/05/2012 20/05/2012 Redacció\nLa Unión de Taurinos y Aficionados de Catalunya ha organitzat una nova sortida a la ramaderia de Rogelio Martí, a Alfara de Carles (Tarragona). Serà el proper dia 3 de juny, diumenge, quan tots els aficionats puguin gaudir d’un dia de camp i de toros, a l’espera de poder gaudir-ne a la Monumental.\nEls preus de la festa campera són els següents:\nSocis col · laboradors 40 euros\nResta d’aficionats 55 euros\nNens de 11 a 15 anys 35 euros\nEl preu, com és habitual, inclou el viatge d’anada i tornada en autocar, l’esmorzar a l’arribada a la finca, la solta de vaquetes i el menjar (paella). L’autocar sortirà des de la Monumental a les 07:00 hores i es tornarà a mitja tarda.\nTots els aficionats interessats a acudir s’han de posar en contacte amb UTYAC a través del seu correu electrònic, utyac@hotmail.com, on els confirmaran la reserva.\n← Eventauro debutará y El Cordobés hará su enésimo paseíllo en Muro (Mallorca)\nComunicat de l’APCTTE →\nUn comentario en “Festa campera de la UTYAC per a tots els aficionats”\n28/05/2012 a las 23:44\nPaco salvo imprevistos cuenta conmigo


Material per a la construcció, Viladecans – Acció Solidària Contra l'atur / ASCA\nMaterial per a la construcció, Viladecans\nIniciMaterial per a la construcció, Viladecans\nHome de 40 anys amb fills de Viladecans, té experiència en el sector de la construcció, i es vol establir pel seu compte, donar-se d’alta com autònom i dedicar-se a fer obres menors i reparacions, especialment d’incidències i sinistres relacionats amb companyies d’assegurances.\nPot tenir feina constant, ja que treballa com a proveïdor per l’empresa ClimaSants. Demana una ajuda econòmica a Acció Solidària Contra l’Atur per adequar i completar les eines de treball, ja que ha de finançar els materials necessaris per fer les reparacions que són reemborsats per l’empresa en 60 dies.\nSe li concedeix una ajuda a procés d’inserció laboral de 2.392 € a retornar en 24 mesos. Esperem que amb aquest microcrèdit sense interessos pugui establir-se pel seu compte.


Mor el popular toro Ratón, que deixa dos morts i desenes de ferits - Diari de Girona\nMor el popular toro Ratón, que deixa dos morts i desenes de ferits\nEl llegendari brau, que serà embalsamat, va ser protagonista d'un llibre i d'un videojoc\nvalència | a.c./l.c. 25.03.2013 | 14:32\nEl cos de l´animal serà embalsamat i s´exposarà al públic en una finca a la localitat valenciana de Sueca. diari de girona\nRatón, el mític bou de la ramaderia valenciana de Gregorio de Jesús, va morir ahir al matí, segons van confirmat fonts de l'entorn del ramader. El toro, de 13 anys (l'equivalent a una persona d'entre 80-90) i que s'emporta dos morts sobre les banyes en més d'un centenar d'actuacions, va tenir la seva última exhibició a la passada Fira Taurina de Falles de València.\nLa llegenda de Ratón, protagonista del llibre La verdadera historia del toro Ratón escrit pel periodista Paco Delgado i fins i tot d'un videojoc, es va començar a forjar quan va començar a córrer pels carrers i places de bous valencianes.\nEl 2004, després de patir alguns problemes de salut, el toro va envestir el seu primer aficionat al poble de Canals i un any més tard, només sortir a l'arena de Museros, va tocar un aficionat a la piràmide i l'organització va decidir tancar-lo. Hores més tard, trepitjava de nou el carrer i envestia un jove.\nPerò no és fins l'any 2006 quan el toro de Gregorio de Jesús es cobra la seva primera víctima mortal. A les festes del Port de Sagunt corneja de manera agressiva un home de 54 anys fins provocar-li la mort.\nDos anys més tard la fama de Ratón creix exponencialment després d'envestir de manera salvatge un jove de 27 anys a les festes de Falles. La mida de la plaça i la brutalitat de les imatges causen que el toro més conegut de la festa taurina valenciana doni la volta al món gràcies a la xarxa.\nLa seva progressió era meteòrica i ja al maig de 2010 el ramader de Sueca es proposava clonar-lo.\nLa segona víctima de Ratón es produiria l'agost del 2011 a la Fira d'Agost de Xàtiva, després de perseguir i cornejar Vicent M., un veí d'Algemesí de 29 anys d'edat.\nAmb dos morts al seu currículum el toro de Gregorio de Jesús multiplica el seu caixet, enaltit en part per la seva repercussió mediàtica, i són molts pobles els que paguen actuacions del toro per sobre dels 10.000 euros. Però l'edat de Ratolí li aconsella repòs i el seu amo comença a seleccionar molt bé les seves actuacions per no castigar l'animal. Les darreres es limiten a exhibicions que passen sense pena ni glòria\nLa mala fama del brau continuarà, ja que el seu cos serà embalsamat i s'exposarà al públic en una finca a la localitat valenciana de Sueca.


Lleteresa pequinesa - Viquipèdia, l'enciclopèdia lliure\nEspècie Euphorbia pekinensis\nEuphorbia barbellata Hurusawa\nEuphorbia hurusawae Oudejans, i d'altres\nÉs una planta herbàcia perenne que creix fins a una alçada d'entre 30 i 80 cm. La tija és erecta i sovint es divideix en branques. L'arrel és vertical i cilíndrica. Les fulles són estretes amb forma lanceolada o el·líptica, normalment entre 3 i 7 cm de llargada, i d'un verd intens. Prenen color verd groguenc a les puntes de les tiges on hi ha les inflorescències. Floreix del maig a l'agost. El ciati o flor de la pseudoumbela és sèssil. Les flors tenen les glàndules nectaríferes amb forma de ronyó i de color ocre. D'una manera ampla se sembla força a la lleteresa de séquia d'aquestes contrades. El fruit de la lleteresa pequinesa és una càpsula globulosa que conté unes llavors marrons i allargades de 2.5 mm de llargada.\nÉs una planta de la zona asiàtica oriental, que es troba a les zones temperades de la Xina excepte a Taiwan, Xinjiang, Xizang i Yunnan. Es troba també al Japó i a la península de Corea. Viu a les zones estepàries, prats secs, boscos esclarissats, camps herbacis i marges de camins i carreteres.\nLa lleteresa pequinesa és molt important a la Xina, on és una de les herbes més usades en fitoteràpia xinesa. L'arrel d'aquesta espècie té múltiples aplicacions en la medicina tradicional xinesa. Malauradament sovint s'adultera amb les arrels d'altres lletereses. En alguns casos s'han trobat traces de sis altres lletereses en productes venuts com a derivats de la lleteresa pequinesa. Com moltes plantes diferents del gènere eufòrbia, la lleteresa pequinesa produeix una resina blanca o làtex, coneguda vulgarment com a "llet", que dóna els noms vulgars o comuns de lleteresa, lletera o lleterola a les plantes d'aquesta família en català. Aquest líquid es coneix amb el nom d'euforbi i conté l'alcaloide euforbina que és tòxic i pot irritar la pell i els ulls severament.\n↑ «Euphorbia pekinensis information from NPGS/GRIN».\n↑ authentication of traditional Chinese medicinal products\nA Wikimedia Commons hi ha contingut multimèdia relatiu a: Lleteresa pequinesa\nCytotoxic diterpenoids - Euphorbia pekinensis (anglès)\nEuphorbia pekinensis - Da Ji (anglès)\nObtingut de «https://ca.wikipedia.org/w/index.php?title=Lleteresa_pequinesa&oldid=19123502»\nLa pàgina va ser modificada per darrera vegada el 4 nov 2017 a les 16:40.


L'Audiència d'Osca confirma que s'han de tornar les obres a Sixena - Regió7 :: El Diari de la Catalunya Central\nL'Audiència d'Osca confirma que s'han de tornar les obres a Sixena\nEl Consorci del Museu de Lleida recorrerà contra l'ordre i, si cal, arribarà fins al Tribunal Suprem\nefe/acn 01.12.2017 | 07:36\nVisitants davant dels sarcòfags de Sixena. acn\nL'Audiència d'Osca va confirmar ahir la sentència del Jutjat de Primera Instància 1 de la capital altaragonesa que ordena a la Generalitat tornar 44 peces del patrimoni històric del monestir de Sixena. El tribunal d'Osca rebutja així els recursos interposats des de la Generalitat i el Museu Nacional d'Art de Catalunya (MNAC) contra la sentència que acordava la restitució de totes les peces adquirides «il·legalment» per l'administració catalana entre el 1983 i 1989 a la seva ubicació original, Monument Nacional des del 1923.\nLa sentència, que condemna la part catalana al pagament de les costes, rebutja tots i cadascun dels arguments esgrimits pels recur-rents i adverteix que la demanda interposada per Aragó no tenia com a finalitat «interferir» en les competències de la Generalitat, sinó evidenciar que els béns procedents de Sixena no haurien d'integrar el seu patrimoni. Aquesta situació, afegeix al tribunal, no afecta «en absolut» el conjunt patrimonial que pertany a Catalunya «legítimament».\nRebutja, a més, que la sentència del Tribunal Constitucional del 2012 esgrimida reiteradament per la Generalitat, que va denegar al Govern aragonès exercir dret de retracte sobre aquestes peces, impedís una possible acció civil per reclamar la il·legalitat de les vendes. «Aquesta sentència –adverteix l'Audiència– no decideix si els béns haurien de ser a Catalunya o no, i si, per tant, haurien de formar part o no del seu patrimoni cultural».\nEls magistrats, en virtut de l'Estatut d'Aragó i de la seva Llei de Patrimoni Cultural, consideren legitimat el Govern aragonès per sol·licitar la nul·litat de les vendes i rebutgen que no puguin actuar «pel sol fet que els béns es trobin a Catalunya». Consideren, a més, «no raonable» l'argument que a la primera de les vendes, el 1983, Aragó no tingués les competències en matèria de Cultura per rebutjar el seu dret a reclamar el patrimoni propi. També avalen la legitimitat de l'Ajuntament de Sixena, qüestionada per la Generalitat, per intervenir en un procediment en defensa d'un patrimoni propi. El Govern aragonès ha demanat que el trasllat es faci el proper 11 de desembre.\nPer la seva banda, el Consorci del Museu de Lleida recorrerà contra l'àudiència d'Osca el trasllat de les 44 obres d'art. Ho va anunciar l'alcalde de Lleida, Àngel Ros, que va assegurar que s'està preparant un recurs de cassació contra aquesta decisió i que, en cas que no fos acceptat, «recorrerem al Tribunal Suprem, que és competent i qualificat en temes de conflictes patrimonials». «Considerem que ens assisteix la raó i el dret», va declarar l'alcalde.\nMéndez de Vigo acata però no valora la sentència. Arreu


Entre dues aigües (comunitat iraquiana)\nVisitarem la petita comunitat iraquiana de Catalunya. A través dels seus plats us proposem fer un viatge al passat d'una cultura gastronòmica que en altres temps era patrimoni de tota la Mediterrània.\nLa cucina dell'arte (comunitat italiana)\nExpliquem els trucs de plats típicament italians, com la pasta i els gelats, i descobrim algun dels secrets que han fet famosa la seva rica i variada gastronomia mediterrània.\nÀfrica al cor-2 (comunitat subsahariana)\nUn passeig per les cuines i les cultures de Burkina Faso, Senegal, Guinea Equatorial, Níger i Guinea Bissau, amb els africans residents a Catalunya.\nÀfrica al cor-1 (comunitat subsahariana)\nHem conegut alguns dels primers immigrants africans que es van instal·lar a Catalunya. Des d'aleshores, provinents de tota l'àrea subsahariana, entre el Senegal i el Camerun, centenars de persones vénen cada any a la recerca de feina i benestar.\nEnyor persa (comunitat iraniana)\nA través de la comunitat iraniana de Catalunya descobrirem l'origen de tradicions compartides des de fa mil·lennis, una part important del tronc de la nostra genealogia cultural.\nNòrdics del sud-2 (comunitat nòrdica)\nEn el segon passeig que "Karakia" ha fet per la comunitat nòrdica de Catalunya hem vist que, tot i el canvi geogràfic, molts dels seus integrants mantenen els costums i les aficions.\nNòrdics del sud-1 (comunitat nòrdica)\nEn aquest primer programa que "Karakia" dedica a la comunitat nòrdica de Catalunya hem volgut visitar els seus llocs de trobada i els diferents àmbits on treballen. Alguns dels nostres veïns nòrdics (noruecs, suecs, danesos, islandesos o finlandesos) fa molts anys que viuen entre nosaltres.\nLa penya criolla (comunitat peruana)\nLa comunitat peruana de Catalunya és la més nombrosa fins fa pocs anys de tot l'Amèrica Llatina.\nFills del drac-2 (comunitat xinesa)\nSegona part del programa dedicat a la comunitat xinesa de Catalunya.\nFills del drac-1 (comunitat xinesa)\nPrimera part del programa dedicat a la comunitat xinesa de Catalunya.


El passat mes de setembre es va incorporar a la XATIC el Centre d’Interpretació de l’Arròs de Camarles. El centre, situat a les afores del poble en un complex d’edificis denominat “La Torra”, anteriorment pertanyia a la Finca La Granadella, un dels antics motors econòmics del poble.\nDurant el segle XVII, es va començar a conrear l’arròs en aquestes terres, però hi havia diversos problemes i no va ser fins al segle XX que el cultiu de l’arròs va estar totalment alliberat i regulat. Al segle XXI, els mètodes i sistemes de comercialització van canviar i les cooperatives van començar a fusionar-se entre elles. Tot això va comportar que l’antiga cooperativa de Camarles i la seva fàbrica fossin abandonades, creant l’actual Arrossaires del Delta de l’Ebre.\nDes d’aleshores, el municipi ha tingut com a objectiu recuperar una part de les instal·lacions, per preservar l’antic molí de la Cooperativa i convertir-lo en un centre d’interpretació del que ha representat per aquest territori la indústria arrossera.\nFinalment, el 30 d’abril del 2016 el centre va obrir les seves portes al públic gràcies a l’ajut financer del programa LEADER del Fons Europeu Agrícola de Desenvolupament Rural (FEADER).\nPer conèixer a fons el món de l’arròs del nostre territori podeu visitar el centre on hi trobareu antigues màquines, mobiliari, panells explicatius i audiovisuals. A part, també podreu visitar la botiga, prendre un cafè o gaudir de la sala polivalent per a la celebració de diferents actes.


Ànima (Wajdi Mouawad) - Fòrum Ploma - Què Llegeixes?\nDe la A a la D (Moderador: Admin) >\nÀnima (Wajdi Mouawad)\nAutor Tema: Ànima (Wajdi Mouawad) (Llegit 853 cops)\nLlibres, camins i dies ens donen sabiduries\n« el: 01 de Octubre de 2014, 11:58:12 »\nSi tenim en compte que l'autor també va escriure l'obra de teatre Incendis entre d'altres, podem fer-nos una idea de per on va la cosa. Una bona trama, original i dura ens mena cap a camins plens d'experiències inimaginables. A moments, pot ferir sensibilitats, com s'acostuma a dir però a mi m'ha agradat molt i crec que a més d'un/a també l'hi pot agradar. Dintre d'un temps penso rellegir-la.\nHe fet un curs de lectura ràpida i he llegit Guerra i Pau en vint minuts. Parla de Rússia. (Woody Allen)\nRe: Ànima (Wajdi Mouawad)\n« Respondre #1 el: 01 de Octubre de 2014, 13:45:17 »\nDóna´ns alguna pista de a què et refereixes quan dius "ferir sensibilitats", si et plau... (sense revelar trames, és clar!)\nÉs aquest punt, precisament el que em fa una mica enrere per agafar el llibre, que he tingut a les mans un parell de vegades. No sé si el grau de feriment em farà passadora la resta!\n« Respondre #2 el: 01 de Octubre de 2014, 15:54:50 »\nPer a mi, és una gran novel.la. Originali ben escrita encara que algunes escenes són d'una cruesa excepcional. El tema és d'un home que troba la seva dona assassinada a casa i recorre part dels EEUU i Canadà per tal de trobar l'assassí. De tot el què l'hi passa ens en enterem perque els animalons que va trobant pel camí (des d'una anaconda a una marieta) van dient el què veuen. És com un gran documental on tots els éssers tenen el seu sentiment i la seva manera de veure les coses. Hi ha escenes de molta violència al mateix temps que n'hi ha de poesia pura.\n« Respondre #3 el: 01 de Octubre de 2014, 16:22:19 »\nTé bona pinta però aquesta "molta violència" fa que m´ho estigui rumiant! Merci Cala Trons!\n« Respondre #4 el: 01 de Octubre de 2014, 18:02:17 »\nAquesta molta violència es la que, cap al final, fa referència a la matança de Sabra i Xatila, els anys 80. No descobreixo res ja que si es busca informació, en parla. D'altres brots poden ser detalls que des del punt de vista dels animals, siguin normals i que al llegir-ho nosaltres, ens xoqui. A mi, m'ha agradat molt.\n« Respondre #5 el: 02 de Octubre de 2014, 16:01:50 »\nTinc una familiar meva que fa unes setmanes se l'acabava de llegir i me'l recomanava molt. Crec que li faré cas a ella i també a la Cala Trons i me'l compraré.\n« Respondre #6 el: 10 de Octubre de 2014, 11:03:20 »\nDoncs sí, me'l vaig comprar i l'he acabat en tan sols quatre dies.\nNo és un llibre dels que enganxa. Per a mi ha estat més que això. Ho definiria com hipnòtic, com un remolí d'emocions que et xucla cap dins, cada cop més fort i més ràpid.\nL'estructura de la novel·la amb els moltíssims diferents narradors, m'ha semblat molt bona i la història sensacional. Sens dubte un dels llibres que més m'ha agradat i impactat en els darrers temps.\n« Respondre #7 el: 26 de Octubre de 2014, 21:00:00 »\nEls diferents punts de vista de cada animal em semblen originals, i té una prosa molt rica, però sincerament, a mi no m'està agradant gaire. No té a veure amb que hi hagi alguna escena crua, sinó que simplement, la història no m'"atrapa".


Les Liantes de la Troka: de maig 2017\nSabadell, Barcelona, 21 de maig de 2017\nAvui hem tingut un matí de diumenge amb un sol radiant. A dos quarts d’onze les terrasses dels bars i cafeteries ja són plenes de gent esmorzant, o llegint el diari sense presses, bicicletes amunt i avall de la Rambla, gent passejant, d’altres anant cap als Encants del centre de la ciutat... i les Liantes fent cap als Jardinets de la Granja Urpí, a passar una bona estona.\nLes més matineres la Marisol i la Sònia, després han arribat la Carina, la Isabel, la Pepita, la Caterina i la Sílvia. Mentre esmorzàvem hem estat comentant la quedada de puntaires que hi va haver a Sant Cugat la setmana passada. Tant la Pepita, com la Caterina i la Isabel hi van anar.\nLa Caterina ens ha ensenyat una mostra de les polseres que fa la seva filla. Ja li hem fet algun encàrrec, perquè algunes que ens han agradat ja estaven venudes.\nI després hem començat cadascuna amb la seva labor, al mateix temps que xerràvem de les nostres coses. Avui capítol especial de sèries!! Sembla que ara ja no ‘mirem la tele’. Ara ‘mirem sèries’! Això sí, les policíaques i de novel·la negra són les que més ens agraden!\nAquí teniu una mostra del que hem estat fent...\nLa Silvia ha començat a teixir un jersei, a ganxet. El patró és força laboriós, però ella és una experta. Mireu que maco és!\nLa Pepita li fa un vestidet a la seva neta, d’aquells que combinen la faldilla de roba i el cosset de ganxet. El volem veure acabat!\nLa Sònia fa coixins aprofitant restes de llanes que li han quedat d’altres labors. També va fent proves de diferents tècniques per, de passada, aprendre’n de noves.\nLa Caterina ha estat fent pètals que acabaran sent una rosa. Ja veieu que fa servir un fil molt prim.\nLa Isabel continua fent el xal de ganxet per a la seva filla. A veure Isabel, si només teixeixes a les quedades, no l’acabaràs mai!\nLa Marisol es fa un jersei que ja porta molt avançat. Ha d’acabar sent de 3 colors. Només li falta afegir el color blanc!\nLa Carina ha començat teixint un xal, de fet serà el segon que fa amb el mateix patró i fil Primavera de llanes Mondial. Aquest cop en colors que van del lila al vermell passant per un rosa fúcsia. Aquest fil amb degradat de colors ha agradat força a les Liantes. Tant que la majoria hem fet comanda per fer-nos un xal d’estiu, o dos!!\nDesprés de teixir una estona, la Carina ha agafat l’agulla de cosir per brodar una roba amb la tècnica japonesa Boro, el què aquí en diem ‘sargir’: refer amb l’agulla una roba foradada o esclarida.\nA darrera hora ens ha vingut a trobar l’Amparo. Ens segueix pel bloc i tenia ganes de coneixe’ns. Hem pogut veure que és una experta del patchwork. Ens ha ensenyat algunes peces que ha fet, com un llibre de jocs o un bitlleter, que ens han deixat bocabadades. Esperem que pugui venir aviat.\nAixò és tot per avui. Fins una altra!!


Igualada presenta la recreació del vestit de Sant Ignasi\nExperts ignasians, representants del sector tèxtil, i amants del senderisme i l’esport es van congregar divendres davant del futur alberg de Cal Maco, a la Plaça de la Creu d’Igualada, per veure en directe la presentació de la recreació del vestit que Sant Ignasi va comprar a Igualada fa 500 anys.\nUn acte minimalista i evocador, presentat pel director teatral Pep Farrés, va transportar el centenar d’assistents a la Igualada del 1522, just en el moment que Ignasi de Loiola arribava a Igualada camí del seu pelegrinatge cap a Terra Santa. Va ser als carrers del nucli antic, dintre de la muralla, que Ignasi va comprar la túnica de pelegrí que es posaria a Montserrat, on va deixar la roba de cavaller.\nA l’acte “Igualada, 500 anys vestint viatgers” es va desvelar la reconstrucció d’aquesta túnica, i també es va mostrar tot el potencial que té la ciutat a l’hora de vestir els senderistes o pelegrins actuals; diversos representants membres de clubs i entitats esportives de la ciutat van desfilar vestint peces i complements de les marques anoienques Munich, Original Buff, Punto Blanco, Tuga i Tex51.\nL’esdeveniment, que va comptar amb la interpretació musical dels guitarristes David Murgades i Marc Cros, va aplegar nombroses autoritats. L’alcalde, Marc Castells, va explicar la importància que Igualada segueixi sent un referent de la moda i que siguin les marques de la ciutat les que vesteixin els “pelegrins del segle XXI”. També va assistir a l’acte la directora general d’Afers Religiosos de la Generalitat de Catalunya, Yvonne Griley, que va felicitar Igualada “per ser un enclavament en els actes de commemoració nacional de l’any ignasià”, i el regidor de dinamització econòmica de la ciutat, Jordi Marcè, va explicar que l’obertura de l’equipament Cal Maco el proper mes de setembre “marcarà un abans i un després per al turisme de la ciutat”. També van assistir a l’acte el Comissari de la commemoració nacional de l’Any Ignasià, Jordi Rodó; la directora de l’Arxiu Comarcal de l’Anoia, Marta Vives; el regidor de Turisme de Manresa, Joan Calmet; i el director de Manresa2022, Turisme i Fires de Manresa, Albert Tulleuda, entre d’altres autoritats i representants d’entitats esportives de la ciutat.\nArticle anteriorBellprat barra el pas als macroprojectes d’energies renovables\nPròxim article2.500 alumnes han visitat la Biblioteca Central d’Igualada durant el curs


lèmur | enciclopèdia.cat\nMartha de Jong-Lantink (CC BY-NC-ND 2.0)\nNom de diversos mamífers primats de la família dels lemúrids.\nAquests primats, que es troben exclusivament a Madagascar i a alguna de les illes Comores, es caracteritzen per tenir una estructura de mans i peus molt desenvolupada (el dit gros del peu i el polze de la mà són prènsils), locomoció quadrúpeda, musells allargats i ulls grans. La cua sol ser llarga, però no prènsil. La seva mida varia dels 30 g als 10 kg. Majoritàriament són arborícoles; els de mida petita solen ser nocturs i els de mida gran, diürns. S'alimenten de fulles i fruits, però poden complementar la seva alimentació amb insectes. Són gregaris i viuen en grups d’entre 2 i 20 individus.\nEl nom lèmur prové del llatí i significa ‘esperit de la nit’. Hi ha més de 50 espècies de lèmur, incloses en 4 famílies. El més conegut i més freqüent en els zoològics és el Lemur catta, o lèmur de cua anellada, que té un color gris fosc, amb dos cercles negres envoltant els ulls; però també són coneguts el lèmur negre (Eulemur macaco; el mascle és de color negre i es troba en perill d’extinció), el lèmur mangosta (Eulemur mongoz, molt territorial i que té el pelatge gris) i el lèmur daurat (Hapalemur aureus, que viu en grups petits). També hi ha el lèmur gris (Hepalemur griseus) és d’un color terrós groguenc a la part superior, gris blanquinós al coll i al pit i vermellós a la part inferior. El lèmur tacat (Lemur variegatus) és de color blanc i negre. Hi ha altres tipus de lèmurs amb característiques peculiars: els lèmurs sedosos (anomenats així pel seu pelatge, com l’espècie Indri indri, el babakoto) i els lèmurs pigmeus (de mida petita, com el Microcebus myoxinus, el lèmur ratolí pigmeu, el primat actual més petit, que pesa 30 g). El 2003 se'n van descriure tres noves espècies que van rebre els noms de Microcebus berthae, M.sambiranensis i M.tavaratra.


La Intersindical reclama reduir les ràtios d'alumnes i fer PCR per garantir la seguretat a les escoles La Intersindical reclama reduir les ràtios d'alumnes i fer PCR per garantir la seguretat a les escoles\nLa Intersindical reclama reduir les ràtios d’alumnes i fer PCR per garantir la seguretat a les escoles\nEl sindicat veu amb "preocupació" l'inici del curs escolar i demana incrementar les mesures de prevenció\nPla mitjà on es poden veure diversos escolars llegint al 35è Saló del Llibre Infantil i Juvenil de Catalunya, a Mollerussa, l'1 d'abril de 2019. (Horitzontal)\nLa Intersindical – CSC veu amb “preocupació” l’inici del curs escolar i ha demanat plantejar més mesures de prevenció. En concret, ha reclamat reduir significativament les ràtios d’alumnes per aula per reduir el risc de contagi i millorar la gestió dels casos positius. Així mateix, ha proposat fer proves periòdiques a tot el personal del centre i als alumnes per fer més “eficaç i ràpid” el sistema de detecció i aïllament dels casos. En el cas dels infants que hagin de fer quarantena, el sindicat ha demanat un permís retribuït per als pares, per garantir la cura dels fills i evitar l’exposició de grups de risc com els avis. Per últim, la Intersindical ha exigit aportar més recursos per a la gestió dels positius i el rastreig. “Una mala gestió de l’inici del curs pot tenir una afectació global”, ha advertit el sindicat en un comunicat.\nLa Intersindical ha afirmat que l’actual pla de retorn a les aules genera “inquietud, por i dubtes” a les famílies i els treballadors i ha assegurat que hi ha una “manca de voluntat, esforç i previsió” per part del Govern.\n“Creiem que és impossible començar el curs amb garanties de seguretat només amb les mesures anunciades fins ara i esperem canvis després de la reunió d’aquest dijous” entre el Departament de Salut i el d’Educació, ha manifestat el sindicat.


Homepage Qui som Equip\nAmbientòleg, Màster en “Ciències del mar: oceanografia i gestió del medi marí” i bussejador professional. A SUBMON participa en projectes relacionats amb l’estudi i la conservació d’hàbitats submarins i amb l’educació ambiental.\nBiòloga i Màster en Enginyeria Ambiental. A SUBMON participa principalment en projectes relacionats amb l’estudi i la conservació de cetacis.\nGraduada en Ciències Biològiques per la Universitat de Milan-Bicocca i Màster en Oceanografia i Gestió del Medi Marí per la Universitat de Barcelona. A SUBMON participa en projectes de conservació, divulgació i educació.\nGraduada en Publicitat i Relacions Públiques per la Universitat de Rovira i Virgili de Tarragona i Postgrau en Disseny Gràfic. La feina que desenvolupa a SUBMON s’emmarca dins l’àrea de Comunicació i Màrqueting.\nBiòloga, MSc en Gestió Marina i PhD en Educació ambiental. A SUBMON participa principalment en el desenvolupament de projectes de divulgació, educació i gestió per la conservació marina.\nGraduat en Ciències del Mar per la Universitat de Barcelona. La feina que desenvolupa a SUBMON s’emmarca en l’àrea de projectes.\nEl Daniel està contractat gràcies a la subvenció de la Generalitat de Catalunya ordre TSF/115/2018, de 12 de juliol, per a la contractació en pràctiques de persones joves beneficiàries del Programa de Garantia Juvenil a Catalunya. Aquesta subvenció està cofinançada per la Iniciativa d’Ocupació Juvenil i el Fons Social Europeu 2014-2020, amb un cofinançament del 91,89%. “El Fons Social Europeu inverteix en el teu futur”.\nLlicenciada en Biologia per la Universitat Complutense de Madrid, amb una especialització de postgrau en Planificació rural en funció del medi ambient pel Centre d’Alts Estudis de la Mediterrània (CIHEAM)\nHa treballat més de 14 anys en temes de conservació marina i gestió de pesqueries a Llatinoamèrica, en processos orientats a resultats i construcció de solucions participatives, integrant sectors públic i privat.\nLlicenciada en Ciències empresarials i MSc en Economia Ambiental per la Universitat d’Amsterdam (Països Baixos).\nDesprés de 15 anys d’experiència en l’àmbit de la sostenibilitat, actualment treballa com a consultora internacional especialitzada en el sector del Turisme, abordant tant la integració de la sostenibilitat en els criteris de posicionament estratègic i gestió de les destinacions turístiques, com el desenvolupament de productes i serveis turístics vinculats a l’economia “verda”.\nBiòleg i Màster en “Gestió i conservació de la biodiversitat”. A SUBMON col·labora en projectes relacionats amb l’estudi de cetacis i amb el sector pesquer de la Costa Brava.\nDoctor en biologia, especialitzat en bioacústica. Actualment treballa en el “Laboratori de Mamífers Marins” del NOAA aAlaska.\nEls seus interessos d’investigació inclouen l’aplicació de tècniques acústiques per a l’estudi de la ecologia de cetacis de cara a la seva conservació, així com l’ efecte del soroll antropogènic en la comunicació dels cetacis.\nEnginyer de Telecomunicació per la UPC, especialista en acústica, soroll i vibracions. Acredita una sòlida experiència de més de 15 anys en consultoria i formació. Actualment és gerent de Keacoustics, enginyeria especialitzada en acústica.\nEls seus interessos inclouen modelitzacions de la propagació del so subaquàtic, mesuraments , gestió de la contaminació acústica ambiental i xarxes de monitorització acústica. Apassionat de l’acústica, membre de Telecos.cat i de l’Associació Catalana de Consultors Acústics, participa en la redacció de legislació.


FACVAC Valls: EXIT DEL PRIMER CONTROL EN PISTA DEL FACVAC\nEXIT DEL PRIMER CONTROL EN PISTA DEL FACVAC\nÈXIT DE PARTICIPACIÓ AL PRIMER CONTROL DEL FACVAC A VALLS\nEl passat dimecres 28 de maig, el FACVAC, de la mà de la Federació Catalana d’Atletisme, va organitzar a les pistes d’atletisme de Valls el primer de la sèrie de controls atltètics que la entitat atlètica vallenca té previstos pels pròxims mesos. Atletes d’arreu de Catalunya van desplaçar-se a la capital de l’Alt Camp per intentar millorar els seus registres.\nA part dels atletes del FACVAC, a la jornada hi van participar atletes federats del F.C. Barcelona, ISS l’Hospitalet, AA Catalunya, Club Natació Reus Ploms, CE Penedès, CA Tarragona, Joma Esport, CA Manresa, CA Vilafranca, Ria Ferrol, Universitari i CA Espluguí. D’altra banda, es va obrir la participació a atletes locals no federats que van competir fora de concurs.\nImpressionant participació en la prova de llançament de martell femení on atletes de màxim nivell estatal van disputar-se la victòria. Finalment, la prova va ser guanyada per la l’atleta espluguina Lídia Pons (ISS l’Hospitalet), que entrena a Valls a les mans dels tècnics del FACVAC, amb un millor registre de 52.21 metres. La segona classificada va ser Irene Polo (Ria Ferrol) amb 49.68 i la tercera Irene Ramos (AA Catalunya) amb 49,62. A la mateixa prova Gemma Terradas (FACVAC) va acabar en sisena posició establint un nou rècord del FACVAC absolut amb 37.53 metres, millorant en 3 metres l’antic rècord que ella mateixa posseïa. L’espluguina Meritxell Roman (CA Esplugui) va quedar en vuitena posició amb uns bons 31.08 metres.\nEl la prova dels 800 metres llisos masculins, l’atleta vallenc Jaume Jové (CN Reus Ploms) va entrar en segona posició amb un bon registre de 1.57.4, per darrera de Roger Jardi (AA Catalunya) 1.57.2. La tercera posició de la prova va ser per l’atleta Mohamed Charkaoui (CE Penedès) amb 1.57.7. L’Espluguí Abde Boutahri (FACVAC) va entrar en quarta posició amb uns bons 2.00.3 per davant del vallenc Jordi Toda (FACVAC) que va registrar un temps de 2.04.0 entrant en cinquena posició.\nEn el salt de llargada femení la vallenca Sílvia Batalla (FACVAC) va quedar en segona posició amb un millor salt de 4.90 metres, millorant la seva millor marca de la temporada. La també vallenca Berta Casanova (FACVAC) també va millorar el seu registre personal saltant fins els 4.42 metres i acabant en quarta posició. La prova va ser guanyada per l’atleta Míriam Garcia (AA Catalunya) amb un impressionant salt de 5.68 metres.\nFinalment, la prova del 3000 metres llisos va ser guanyada per l’atleta d’Alió Xavi Garcia (FACVAC-JOMA) amb un registre de 8.48.4 per davant de l’atleta vallenc Just Sociats (CA Manresa) que va parar el cronòmetre en uns bons 8.53.9. En tercera posició, l’atleta de Berga afincat a Mont-Ral Ricard Hierro (Independent), va donar molt bona impressió en el seu debut en pista després de varis anys. Hierro va aturar el cronòmetre en uns bons 9.08.3.\nNou èxit d’organització i participació en el primer dels controls atlètics que el FACVAC té previstos a les pistes municipals d’atletisme de Valls.\na de juny 04, 2008\nRESULTATS CONTROL VALLS 4/JUNY/08\nTERRITORIAL DE PROMOCIO\nCAMPIONAT DE CATALUNYA ABSOLUT 1/6/08


L'agermanament entre #santjust i Horb am Neckar s'orienta cap a l'ocupació, la formació i l'intercanvi juvenil | GESTOR DE COMUNICATS | Ajuntament de Sant Just Desvern\nsantjust.cat 16/04/13 Nota informativa\nL'agermanament entre #santjust i Horb am Neckar s'orienta cap a l'ocupació, la formació i l'intercanvi juvenil\nL'Ajuntament de Sant Just Desvern està treballant per orientar l'agermanament amb la població alemanya Horb am Nekar cap a l’impuls de projectes d'ocupació, formació i intercanvi juvenil. Per aquest motiu, els regidors Lluís Monfort, d'Educació i Joventut, i Joan Basagañas, d'Ocupació i Innovació, s'han desplaçat al municipi alemany on han mantingut reunions de treball amb els responsables d'ocupació, formació i joventut que operen en aquest territori.\nEn clau educativa, han establert contactes amb els centres de formació professional, amb l’institut de Horb i el Casal de Joves de Horb “Marmorwerk”, que poden permetre que s'estableixin intercanvis amb el jovent usuari del Casal de Joves i entre els estudiants de secundària d’ambdós instituts –el de Sant Just i el de Horb. També s’han reunit amb els responsables de la Universitat Dual d’Stuttgart, al campus universitari que té a Horb, per establir possibles projectes d’aprenentatge intensiu durant l’estiu així com donar suport a intercanvis acadèmics. Des del punt de vista de l'ocupació es treballarà la possibilitat de formar persones aturades en l'idioma alemany amb la finalitat que puguin cobrir determinades ofertes de treball existents al land de Baden Wuttenberg, ric land del sud d’Alemanya on es troba Horb am Neckar. El coneixement de l'alemany és bàsic per poder treballar en aquesta zona, i per això, és fonamental crear una oferta de cursos intensius tant a Sant Just com a Horb per a poder optar a qualsevol lloc de feina.\nEl pacte de Govern d'aquest mandat inclou l'ampliació dels àmbits de l'agermanament amb el municipi alemany que fins ara està basat en aspectes més culturals i d'intercanvis familiars, un terreny en el qual té un destacat protagonisme l'associació d’amics de Sant Just Desvern-Horb am Neckar. L’entitat ha estat una peça clau per establir els contactes aquests dies i la seva col·laboració serà imprescindible en la nova etapa que ara comença.\nA la imatge, retall d'un diari de Horb que es fa ressò de la visita.


IB3 | Curs de conducció avançada per a 14 agents de les Forces Armades\nPortada > societat > Curs de conducció avançada per a 14 agents de les Forces Armades\nCurs de conducció avançada per a 14 agents de les Forces Armades\nSimulen situacions reals que es poden trobar durant la jornada laboral. Passen moltes hores conduint i cal estar atent a qualsevol imprevist\n14 agents de la Policia Nacional, la Local i de la Guàrdia Civil participen en un curs de conducció avançada. Són proves que simulen situacions reals i que serveixen per millorar els seus coneixements i la destresa al volant.\nUna hora de classe teòrica per recordar els diferents factors que intervenen en la conducció. Els elements de seguretat, els pneumàtics, la tècnica…són continguts que cal repassar abans de pujar al vehicle. Aquests cursos es fan dos cops l’any, per tal que millorin els seus coneixements.\nSimulen situacions reals que es poden trobar durant la jornada laboral. Passen moltes hores conduint i cal estar atent a qualsevol imprevist. L’objectiu del curs: reduir accidents.\nDurant 4 hores realitzen exercicis pràctics a la pista de conducció. Sempre dos agents al cotxe i atents a les instruccions… Posicionament al volant, frenada d’emergència, control del vehicle en un revolt. Asseguren que aquest curs els serveix.\nAquí aprenen tècniques i maneres d’actuar en situacions extremes i que pateixen, a vegades, els policies. Són exercicis pràctics com si estiguessin patrullant per la carretera.


L'Ajuntament acusa el Consorci d'ocultar-li els problemes dels pisos protegits "fins a l'octubre"\nEl regidor d'Habitatge, Josep Maria Montaner, el primer començant per la dreta, durant la comissió d'aquest matí / D.C.\nper David Cobo 11 de desembre de 2018 14:20\nEl retard en l'entrega dels 68 pisos de l'edifici del carrer Cal Cisó 50-58, a la Marina del Prat Vermell, cada cop deixa més evidències de la manca de comunicació entre el promotor dels habitatges, el Consorci de la Zona Franca de Barcelona (CZFB), i el govern barceloní, que té acordat rebre 32 dels pisos per posar-los en venda o lloguer social tan bon punt estiguin disponibles. Es van acabar de construir el juny de 2017. "Fins a l'octubre d'aquest any el Consorci no ens va explicar quin era el problema exacte que impedia el registre", ha anunciat avui el regidor d'Habitatge i Rehabilitació, Josep Maria Montaner.\nMontaner ha concretat que els pisos "no han aconseguit encara la cèdula d'habitabilitat i tampoc es van inscriure a la declaració d'obra nova de l'edifici necessària en el seu moment". Aquestes han estat les justificacions que els va donar el CZFB fa menys de dos mesos, segons la versió del regidor, quan ja feia més d'un any que els pisos estaven acabats.\nLes explicacions les ha donat aquest matí davant la comissió de Drets Socials, Cultura i Esports com a resposta a un prec municipal del Partit Popular, que, basant-se en les informacions publicades pel TOT Barcelona, demanava al govern municipal que es lliuressin els habitatges als seus compradors. En total, més enllà dels 32 que quedaran en mans municipals, 18 d'aquests habitatges estan previstos per a agents de la Guàrdia Civil i quatre més estan adjudicats com a habitatge de protecció oficial per a famílies que van aportar prop de 30.000 euros abans de la seva construcció. Els 14 restants queda per aclarir què en farà el Consorci.\nDavant la reclamació del representant del PP, Alejandro Vilagrada, que ha insistit en la influència que podria tenir el govern municipal per pressionar l'ens de la Zona Franca –Ada Colau presideix el plenari del CZFB–, Montaner ha simplificat que el govern "no pot lliurar els pisos perquè no són de la seva propietat" i ha assegurat que s'està fent "tot el possible per agilitzar-ho". Per aquest motiu, tot i catalogar el prec "d'amistós", el regidor de Barcelona en Comú l'ha acabat rebutjant.\nEl responsable de l'àrea d'habitatge ha insistit que, tot i els mesos de reunions i trucades entre Consorci i Ajuntament, la resposta efectiva de quin era el problema no va arribar fins a l'octubre, quan els compradors dels pisos de protecció oficial ja havien signat tres pròrrogues d'entrega dels pisos amb el Consorci. Segons Montaner, la preocupació per l'avenç dels tràmits dels habitatges de Cal Cisó era una constant a l'equip de govern.


Aula Oberta Ítaca 08-09\nAULA OBERTA VIATGE DE FINAL DE CURS - ITÀLIA\nAULA OBERTA – IES ÍTACA

La diversitat de l’alumnat de IES Ítaca fa que el centre organitzi diferents propostes per poder donar resposta a les seves necessitats. L’Aula Oberta és troba dins dels programes de diversificació curricular que es desenvolupen.

\nAULA OBERTA – IES ÍTACA

L’Aula Oberta la formen un grup d’alumnes de 4rt d’ESO, que presenten mancances significatives en els seu aprenentatge, un baix nivell d’autoestima i desmotivació per l’activitat i l’ambient escolar.

\n

El projecte de l’AO pretén donar resposta a les necessitats del nostres alumnes amb activitats variades i flexibles, adaptades a la realitat del grup i de cada alumne individualment.

Treballen amb un projecte: el viatge de final de curs.

AULA OBERTA – IES ÍTACA\n

Els professors de l’AO fem d’intermediaris entre els alumnes i els continguts i activitats del projecte, fent de facilitadors i guies del procés d'aprenentatge.

AULA OBERTA – IES ÍTACA\n

És un projecte transversal, en el que els procediments i continguts tenen funcionalitat per l’alumnat i estan interrelacionats.

En el desenvolupament del projecte es treballen les competències bàsiques que estableix el currículum ESO

AULA OBERTA – IES ÍTACA\n

Volem que l’aprenentatge dels nostres alumnes sigui significatiu, i que puguin assolir nous coneixements mitjançant la construcció, la manipulació i la comparació de la informació

AULA OBERTA – IES ÍTACA\n

L’avaluació ens permet analitzar el funcionament del grup i del projecte, recollint informació de tot el procés d’ensenyament-aprenentatge.

AULA OBERTA – IES ÍTACA\n

El nostre és un projecte interdisciplinari que gira al voltant del viatge de final de curs.

En l’àmbit lingüístic i social es treballen tots els aspectes relacionats amb una guia i un diccionari que es lliura a tot l’alumnat que va de viatge

AULA OBERTA – IES ÍTACA\n

En l’àmbit científic i tecnològic es fa un control i seguiment de tots els aspectes relacionats amb l’economia i el finançament del viatge

AULA OBERTA – IES ÍTACA\n

En l’àmbit pràctic es treballen continguts transversals també relacionats amb el viatge de final de curs .

AULA OBERTA – IES ÍTACA\n

L’Aula Oberta compta amb un espai propi on es poden trobar tot els materials necessaris pel desenvolupament del nostre projecte

AULA OBERTA – IES ÍTACA\n

També fem servir diferents recursos TIC i materials didàctics multimèdia, que es desenvolupen amb eines informàtiques i que permeten els nostres alumnes crear, manipular i extreure informació visual, gràfica i auditiva.

AULA OBERTA – IES ÍTACA\n

En aquesta pàgina web l’alumnat pot trobar totes les activitats referents al projecte “Viatge de final de curs”. A més a més des d’aquesta web es pot accedir a tots els altres recursos TIC que fem servir en aquest projecte.

AULA OBERTA – IES ÍTACA\n

Aquest blog és un espai de comunicació entre l'alumnat i la professora d'anglès de l’Aula Oberta. Es pot trobar tota la informació de l'àrea d'anglès que els nostres alumnes necessiten: activitats, criteris d'avaluació, llibres...

AULA OBERTA – IES ÍTACA\n

En aquest blog es troben activitats i continguts de les àrees de ciències socials i català.

AULA OBERTA – IES ÍTACA\n

El Kampus és un espai de treball per l’alumnat d’aules obertes de tota Catalunya. L’alumnat de la nostra AO participa en algunes de les activitats del Kampus

AULA OBERTA – IES ÍTACA\nAuriel towne lockable office only 5.20 lakh, special discount for doctors and...


Andbank refuerza su equipo directivo profesionales reconocido prestigio\nSorteig Black Friday\nInici > Sala de premsa > Andbank reforça el seu equip directiu amb la incorporació de dues professionals de prestigi internacional reconegut\nAndbank reforça el seu equip directiu amb la incorporació de dues professionals de prestigi internacional reconegut\nDagmar Valcárcel, que prové de Barclays Bank PLC a Londres, és nomenada presidenta del Consell d’Administració d’Andbank Asset Management Luxembourg. Isabela Pérez Nivela, que és advocada de l’Estat, s’incorpora com a consellera independent d’Andbank Wealth Management España. Andorra, 8 de març de 2018. El Grup Andbank reforça els seus òrgans de direcció amb la incorporació […]\nDagmar Valcárcel, que prové de Barclays Bank PLC a Londres, és nomenada presidenta del Consell d’Administració d’Andbank Asset Management Luxembourg.\nIsabela Pérez Nivela, que és advocada de l’Estat, s’incorpora com a consellera independent d’Andbank Wealth Management España.\nAndorra, 8 de març de 2018. El Grup Andbank reforça els seus òrgans de direcció amb la incorporació de dues directives de prestigi reconegut en dues de les seves filials europees. Amb aquestes incorporacions, Andbank continua reforçant el seu compromís amb la incorporació de talent i professionals de primer nivell.\nAndbank Asset Management Luxembourg, la societat gestora d’institucions d’inversió col·lectiva d’Andbank Luxembourg, ha nomenat Dagmar Valcárcel nova presidenta del Consell d’Administració de l’entitat. Valcárcel té més de 20 anys d’experiència financera i de gestió de riscs a Europa i a l’Orient Mitjà. En l’actualitat, Valcárcel és membre del Consell d’Administració d’Amedes Holding GmbH, entitat de serveis mèdics alemanya i companyia de cartera d’un conegut fons de capital de risc francès. A més, ha estat membre no executiu del Consell General d’Hellenic Financial Stability Fund (HFSF, Atenes/Grècia) i presidenta del Consell d’Administració de Barclays Vida y Pensiones, Compañía de Seguros, S.A.U.\nAdvocada titulada a Alemanya, el Regne Unit i Espanya, prové del Grup Barclays, on va ocupar diversos càrrecs d’alta direcció, entre ells, el de general counsel per a Western Europe de Barclays Bank PLC a Londres.\nEl Consell d’Administració d’Andbank Asset Management Luxembourg quedarà integrat per Dagmar Valcárcel, com a presidenta, i Jacobo Baltar García-Peñuela, Josep Xavier Casanovas Arasa, Philippe Esser i Alain Leonard, com a vocals.\nD’altra banda, Andbank Wealth Management SGIIC, la societat gestora d’institucions d’inversió col·lectiva d’Andbank España, ha nomenat Isabela Pérez Nivela com a nova consellera independent, incorporant al consell la seva dilatada experiència tant en l’àmbit de negoci com de bon govern corporatiu, control i gestió de riscs.\nEn l’actualitat, Pérez Nivela és secretària consellera de Coca-Cola European Partners Iberia i posseeix la direcció legal, de compliment i riscs d’aquesta unitat de negoci. Simultàniament és la responsable legal de l’Àrea d’Estratègia Corporativa i Comercial de tot el grup europeu. A més, va formar part de la Comissió Negociadora per a la fusió de les embotelladores de Coca‑Cola occidental, que va donar origen a l’embotelladora més gran del món, amb una facturació de 12,5 bilions d’euros.\nIsabela és advocada de l’Estat i ha exercit diversos càrrecs en l’Administració de l’Estat, entre els quals destaquen la prefectura adjunta del servei jurídic de l’Agència Tributària de Catalunya i la prefectura de l’advocacia de l’Estat d’aquesta comunitat.\nIsabela Pérez Nivela és llicenciada en dret per la Universitat de Navarra, té un postgrau en finances, comunicació i govern corporatiu de l’IESE, i un màster en dret fiscal del Centre d’Estudis Fiscals. Actualment és professora d’ESADE en la doble llicenciatura de dret i econòmiques, en què imparteix dret fiscal, i en el màster de compliance d’aquesta universitat. Pérez Nivela va ser elegida entre els 5 millors advocats d’M&A d’Europa per l’European Counsel Awards el 2016, i el 2017, una de les 50 líders de l’advocacia d’Espanya i Portugal.\nDesprés del nomenament com a consellera independent d’Isabela Pérez Nivela, el Consell d’Administració d’Andbank Wealth Management SGIIC queda integrat per Antonio Castro Jiménez, president; Carlos Pérez Parada, conseller delegat, i els consellers Isabela Pérez Nivela, Jacobo Baltar García-Peñuela i Pablo García Montañés.\nEl director general del Grup, Ricard Tubau Roca, explica que «poder comptar amb professionals de primeríssim nivell, com Dagmar Valcárcel i Isabela Pérez Nivela, amb àmplia experiència, tant en l’àmbit de l’empresa privada com en matèria legal i reguladora, ens permetrà de mantenir la màxima exigència quant als estàndards jurídics, normatius i de govern corporatiu, sempre amb el compromís d’oferir la millor qualitat als nostres clients».\nAmb aquests nomenaments en els òrgans de govern, Andbank reforça el seu compromís amb els estàndards internacionals de les Nacions Unides en matèria d’igualtat de gènere, i suposen una manifestació del clar compromís del Grup amb la igualtat efectiva entre homes i dones en l’àmbit laboral.\nHocine Haciane renova el contracto com a entrenador de la FAN\nAndbank España llança en exclusiva el fons Atalaya, que invertirà en hotels vacacionals situats en les principals zones de platja


Eleccions catalanes: Quatre mentides d’Ignacio Garriga (Vox) sobre la immigració\nVerificat i EL PERIÓDICO revisen les falsedats del candidat ultra durant la campanya electoral\n06 de de febrer del 2021. Actualitzada 12 de de gener del 2022 a les 19:54\nUn dels eixos de la campanya d’Ignacio Garriga, candidat de Vox a les eleccions catalanes del 14 de febrer, és la immigració. Garriga es presenta com la solució als «problemes reals» que afecten els catalans, la creixent «islamització» o la inseguretat. Però no tots els seus arguments es basen en dades reals. Aquestes són les quatre falsedats que més ha repetit en la primera setmana de campanya.\nEl 0,2% de la immigració a Mataró cometia el 93% dels delictes (Catalunya Ràdio, 3 de febrer)\nAquestes xifres circulen des del mes de juny, quan les va publicar a Twitter un altre membre de Vox, citant una notícia que afirmava que 9 menors estrangers no acompanyats (menes) havien comès 70 delictes en pocs mesos a Mataró.\nPerò Garriga utilitza les xifres per parlar del global de la població estrangera i dels delictes. Entre el gener i el setembre del 2020, a Mataró, hi va haver 4.716 delictes penals, i hi viuen 20.943 persones estrangeres, de les quals són 947 menors tutelats. Tenint en compte els 9 menors i els 70 delictes citats a la notícia, serien un 0,04% dels estrangers (0,95% dels menors tutelats) i un 1,4% dels delictes.\n‘Fact check’ 14-F: mentides i imprecisions de la campanya de les eleccions catalanes\nA Catalunya, hi ha una mica més de 7,7 milions d’habitants, entre els quals uns 235.000 són magribins. Aquesta proporció representa entorn d’un 3% del total, no el 0,2% que cita Vox. A més, el 2019, a Catalunya es van cometre 71.655 delictes, un 55,7% d’aquests per espanyols i un 13,5% per ciutadans de països africans (l’INE no separa les dades per nacionalitat).\nTwitter va limitar algunes funcions del compte de VOX per incitació a l’odi per sota el hashtag #StopIslamización un missatge similar: «Suposen aproximadament un 0,2% i són responsables del 93% de les denúncies. «La majoria són procedents del Magrib. És la Catalunya que estan deixant la unànime indolència i complicitat amb la delinqüència importada. ¡Només queda VOX! #StopIslaminación».\n«El fonamentalisme islàmic ha convertit França en un lloc en el qual, en algunes zones, no regeix la llei de França, sinó que regeix la xaria» (Catalunya Ràdio, 3 de febrer)\nEl primer article de la Constitució francesa deixa clar que «França és una República indivisible, laica, democràtica i social, que garanteix la igualtat dels seus ciutadans davant de la llei sense distinció d’origen, raça ni religió». La llei islàmica, coneguda com a ‘xaria’, no regeix a nivell jurídic a cap zona del país. Com explica la UNESCO, la xaria és una referència espiritual per a milions de musulmans que viuen en països amb sistemes jurídics occidentals.\nA França no hi ha un cens oficial per religions i les estimacions diuen que hi ha entre els quatre i els vuit milions. Segons l’institut Pew Research Center, hi ha prop de 5,7 milions de musulmans. D’aquests, entre 3,3 i 5 milions són de nacionalitat francesa, en un país de gairebé 67 milions d’habitants, segons un informe presentat al Senat francès que estima que entorn de 40.000 són salafistes i 50.000, seguidors dels Germans Musulmans, branques que considera «radicals».\n«Estem rebent menes als quals tots vostès han decidit donar-los una paga mensual mentre els catalans estan abandonats» (debat ‘La Vanguardia’, 29 de gener)\nEnganyós. El 2019, el Parlament de Catalunya va reformar la prestació per a joves extutelats per rebaixar de tres anys a un el temps de tutela mínim per poder optar a l’ajuda i ampliar el límit de l’ajuda dels 21 als 23 anys. La proposta va ser aprovada per unanimitat per tots els partits.\nTot i que moltes de les persones que reben aquesta ajuda són estrangeres, dos terços dels beneficiaris tenen nacionalitat espanyola, segons les dades oficials. El 2018, una mitjana de 816 joves van cobrar la subvenció cada mes, dels quals 277 eren estrangers. En general, el 83% dels beneficiaris públics tenen nacionalitat espanyola, amb la qual cosa l’afirmació que «els catalans estan abandonats pels serveis públics és falsa».\n«No estan plantejant els problemes reals que són la delinqüència, la inseguretat i la islamització de Catalunya» (‘La Vanguardia’, 29 de gener)\nFals. Els principals problemes dels catalans són la sanitat (per a un 55,8%), la insatisfacció amb la política (33%) i les relacions entre Catalunya i Espanya (27,2%), segons l’última enquesta del CEO. Un 3,5% dels enquestats creu que la immigració és el principal problema i la «crisi de la identitat catalana» ho és per a un 0,3% (no hi ha dades que aquesta pregunta tingui a veure amb immigració o religió). L’últim CIS situava la independència, la situació econòmica i la salut com a principals preocupacions.\nAl tancament d’aquesta edició, el departament de premsa de Vox no havia respost a les nostres sol·licituds sobre aquestes dades.\nEleccions Catalunya Ignacio Garriga VOX


AUTOESCOLA PALAMOS | Escola de conducció\nSom una escola de conducció propera amb un bon ambient i alhora amb seriositat per formar en la conducció a les noves generacions de palamosins i joves de la comarca del Baix Empordà. Us convidem a fer els primers passos en vehicles tant de dues com de quatre rodes amb...\nConnecta’t a les nostres classes on-line de dilluns a dijous de 19h a 20h30h a la nostra aula virtual. Aprofita la nostra plataforma per a treballar la teòrica des de casa!! https://whereby.com/aepalamos Clicka al següent enllaç per...\nAutoescola Palamós està especialitzada en les primers passos en la conducció de ciclomotors, cotxes i motos. En aquest apartat podreu conèixer el tipus de permís de conduir que podeu obtenir a la nostra autoescola juntament amb els principals requisits i...\nAutoescola Palamós és l’escola de conducció degana de la Vila de Palamós, amb més 50 anys d’història. Aquesta trajectòria ens avala com a experiència en la formació de diverses generacions de conductors. Formant conductors des de 1964. Per veure l’inici de la...\n"Cursos intensius de teòrica. Controls d'evolució de l'alumne."\nVehicles equipats amb les últimes tecnologies i ajudes a la conducció... Perquè les pràctiques et resultin més còmodes i fàcils.\nContacta amb nosaltres i demana més informació per a matricular-te:\nConnecta’t a les nostres classes on-line de dilluns a dijous de 19h a 20h30h a la nostra aula virtual.\nAprofita la nostra plataforma per a treballar la teòrica des de casa!!\nPots trobar-nos a la nostra autoescola, trucant per telèfon o també per mail.